open-index/open-wikipedia-markdown huggingface dataset:
ஆர். வி. உதயகுமார்

**ஆர். வி. உதயகுமார்** தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். 1990களில் வெளியான எஜமான், சின்ன கவுண்டர் போன்ற பல வெற்றித் திரைப்படங்களை இயக்கியவர். இவர் கோயமுத்தூர் மாவட்டத்தைச் சேர்ந்தவர். கோவை அரசு கலைக் கல்லூரியில் பட்டம் பெற்ற பின்னர் திரைப்பட வாய்ப்புகளுக்காக சென்னைக்கு இடம்பெயர்ந்தார். தமிழ்த் திரைப்படத்துறையில் ரஜினிகாந்த், விஜயகாந்த், கார்த்திக் உள்ளிட்ட முன்னணி கதாநாயகர்களுடன் இணைந்து பணியாற்றியுள்ளார்.

இயக்குநர்கள் ராதாமோகன், தரணி ஆகியோர் இவரது உதவியாளர்கள் ஆவர்.

## வாழ்க்கைக் குறிப்பு
இவர் கோவை மேட்டுப்பாளையம் அருகிலுள்ள மோத்தே பாளையம்  கிராமத்தில் ஒரு விவசாயக் குடும்பத்தில் பிறந்தவர். இவரின் தந்தை வெங்கடசாமி, தாய் கண்ணம்மாள் ஆவர். இவர் கோவையில் பியுசி மற்றும் பி.எஸ்சி படித்த பின்னர் சென்னை திரைப்படக் கல்லூரியில் சேர்ந்து இயக்கத்தில் டிப்ளமோ பெற்றார். இவர் சென்னைத் திரைப்படக் கல்லூரியில் படிக்கும்போது பல குறும்படங்களை இயக்கியுள்ளார்.

## திரைப்பட விபரம்
### இயக்கிய திரைப்படங்கள்

### நடித்த திரைப்படங்கள்
* *[[சின்ன கவுண்டர்]]* (1992)
* *[[எஜமான்]]* (1993)
* *[[சின்ன ராமசாமி பெரிய ராமசாமி]]* (2000) – வெளியாகவில்லை 
* *[[இரு நதிகள்]]* (2008)
* *[[சூரிய நகரம்]]* (2012)

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
87ஆவது அகாதமி விருதுகள்

**87ஆவது அகாதமி விருதுகள்** விழா (**ஆஸ்கார்கள்** என்று பொதுவாக அழைக்கப்படுகிறது),  2014 ஆம் ஆண்டில் வெளிவந்த திரைப்படங்களில் சிறந்தவற்றைப் பாராட்டுவதற்காக 2015 பிப்ரவரி 22 அன்று நடந்தது. 24 பிரிவுகளில் விருதுகள் வழங்கப்பட்டது. நடிகர் நீல் பாட்ரிக் ஹாரிஸ் இவ்விழாவினை முதன்முறையாக நடத்தினார்.

### விருதுகள்

விருதுகளை வென்றவர்கள் **தடித்த எழுத்துக்களால்** காட்டப்பட்டுள்ளனர்.

### அகாதமி சிறப்பு விருது
இந்த சிறப்பு விழா நவம்பர் 8, 2014, அன்று நடந்தது. மூன்று அகாதமி சிறப்பு விருதுகள் மற்றும் ஜீன் ஹெர்சோல்ட் மனிதாபிமான விருது வழங்கப்பட்டன.

#### அகாதமி சிறப்பு விருது

* ஜான்-கிளாட் கரியர்
* ஹேயோ மியசாகி
* மரீன் ஒ'ஹாரா

#### ஜீன் ஹெர்சோல்ட் மனிதாபிமான விருது

* ஹாரி பெலஃபான்டெ

### பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

பின்வரும் 17 படங்கள் இரண்டு அல்லது அதற்கு மேற்பட்ட விருதுகளுக்கு பரிந்துரை செய்யப்பட்டன:

பின்வரும் மூன்று படங்கள் இரண்டு அல்லது அதற்கு மேற்பட்ட விருதுகளை வென்றன:

## மேலும் பார்க்க
* 72வது கோல்டன் குளோப் விருதுகள்

## மேற்கோள்கள்

## வெளியிணைப்புகள்

* அகாதமி விருதுகள் இணையதளம்
* திரைப்படங்களின் கலை மற்றும் அறிவியல் அகாதமியின் இணையதளம்
* ஆஸ்கார்கள்l யூடியூப் தளத்தில்
* ஆஸ்கார்கள் 2015 பிபிசி தளத்தில்
* ஆஸ்கார்கள் 2015 *எம்பயர்* இதழில்
* ஆஸ்கார்கள் 2015 *[[தி கார்டியன்]]*
* 

பகுப்பு:அகாதமி விருதுகள்
தி. சு. கிள்ளிவளவன்

**தி. சு. கிள்ளிவளவன்** (நவம்பர் 23, 1926—மார்ச்சு 13, 2015) என்பவர் தமிழ்நாட்டு அரசியலாளராகவும் எழுத்தாளராகவும் இதழாளராகவும்  இருந்தவர். மறைந்த முதலமைச்சர் அண்ணாதுரைக்கு அணுக்கமாக இருந்து அரசியல் நடவடிக்கைகளில் ஈடுபட்டவர்.

## அரசியல் வாழ்க்கை

சென்னை திருவல்லிக்கேணியில் பிறந்தார். மாணவராக இருந்தபோது நீதிக் கட்சியிலும் அதன் பின்னர் தன்மானக் கட்சியிலும் ஈடுபட்டார்.
1944 ஆம் ஆண்டில் திராவிடர் கழகத்தில் இணைந்தார். திராவிடர் கழகம் உடைந்து திராவிட முன்னேற்றக் கழகம் உருவாகிய போது 1949 இல் தி.மு.க.வில் சேர்ந்து அண்ணாவுடன் செயலாற்றினார். ஹோம்லாண்ட் என்னும் இதழின் துணை ஆசிரியர் பொறுப்பை ஏற்றார். முரசொலி என்னும் நாளிதழுக்கும் துணை ஆசிரியர் ஆனார். 1967 ஆம் ஆண்டில் தி.மு.க.விலிருந்து விலகி பேராயக் கட்சியில் சேர்ந்தார். 1979 ஆம் ஆண்டில் பழ. நெடுமாறன் தலைமையில் 'காமராசர் காங்கிரஸ்' என்னும் கட்சியைத் தொடங்கினார். சிறிது காலம் கழிந்ததும் அ.தி.மு.க. விலும் அதன் பின்னர் வாழப்பாடி ராமமூர்த்தியின்  காங்கிரசிலும் சேர்ந்து பணியாற்றினார்.

## இதழிகைப்பணி

தமிழ்நாடு நாளிதழ், பெங்களூர் தினச்சுடர் ஆகிய பத்திரிகைகளிலும் அறிஞர் அண்ணாதுரை நடத்திய ஹோம்லாண்டு, பி.பாலசுப்பிரமணியன் நடத்திய சண்டே அப்சர்வர் என்னும் ஆங்கில இதழ்களிலும் பணியாற்றினார்.

## இறுதிக்காலம்

கடந்த சில ஆண்டுகளாக அரசியலில் ஈடுபாடு காட்டாமல் ஒதுங்கி இருந்தார். இறுதியாக நோய்வாய்ப்பட்டுக் காலமானார். அவருடைய மருத்துவச் செலவுக்காக அவர் காலமாவதற்கு சில நாள்களுக்கு முன் அ.இ.அ.தி.மு.க. ஐந்து இலக்க உருபா அவருக்கு வழங்கியது என்பது குறிப்பிடத்தக்கது.

## மேற்கோள்கள்

பகுப்பு:தமிழக அரசியல்வாதிகள்
பகுப்பு:1926 பிறப்புகள்
பகுப்பு:2015 இறப்புகள்
ஆர்செனிக் அமிலம்

**ஆர்செனிக் அமிலம்** (*Arsenic acid*) என்பது H3AsO4 என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். இம்மூலக்கூறு வாய்பாடு AsO(OH)3, என்று மேலும் விரிவாகவும் எழுதப்படுகிறது. நிறமற்ற இவ்வமிலத்தின் பண்புகள் பாசுபாரிக் அமிலத்தின் பண்புகளை ஒத்திருக்கிறது. ஆர்செனேட்டு மற்றும் பாசுபேட்டு உப்புகள் ஒரே மாதிரியான செயல்பாடுகளைக் கொண்டுள்ளன. ஆர்செனிக் அமிலத்தை தனிமைப்படுத்த முடியாது ஆனால் கரைசலாகக் கிடைக்கிறது. அமில நிலையில் இது அதிக அளவில் அயனியாகிறது. இதனுடைய அரைநீரேறி வடிவம் (H3AsO4·½H2O) நிலையான படிகமாகக் காணப்படுகிறது. 100°செ வெப்பநிலையில் படிக வடிவ மாதிரிகளின் நீர் நீக்கப்படுகிறது.

## பண்புகள்
ஆர்செனிக் அமில மூலக்கூறு, தனித்துவம் மிக்க நாற்பட்டகச் சமச்சீர்மை C3v தோற்றம் கொண்டுள்ளது. As–O பிணைப்பு நீளம் 1.66 முதல் 1.71 &nbsp;Å வரையிலான அளவுகளில் காணப்படுகிறது 
 
ஒரு முப்புரோட்டிக் அமிலமாக இருப்பதால் இதனுடைய அமிலத்தன்மையும் முச்சமநிலையில் உள்ளதாக விவரிக்கப்படுகிறது.

:H3AsO4  +  H2O    H2AsO  +  H3O+  (*K*1 = 10−2.19)

:H2AsO  +  H2O    HAsO  +  H3O+  (*K*2 = 10−6.94)

:HAsO  +  H2O    AsO  +  H3O+  (*K*3 = 10−11.5)
              
இதனுடைய அமிலத்தன்மை எண் Ka மதிப்பு பாசுபாரிக் அமிலத்தின் மதிப்பிற்கு நெருக்கமாக உள்ளது. மூன்றாவது அயனியாக்கும் ஆற்றலில் தோன்றும் ஆர்செனேட்டு அயனி அதிகக் காரத்தன்மையுடன் காணப்படுகிறது. மேலும் இவ்வமிலம் பாசுபாரிக் அமிலத்தைப் போலல்லாமல் சிறந்த ஆக்சிசனேற்றியாக செயல்படுகிறது. அயோடைடை அயோடினாக மாற்றும் வினை இதற்குச் சான்றாகக் கருதப்படுகிறது.

## தயாரிப்பு
ஆர்செனிக் மூவாக்சைடை அடர் நைட்ரிக் அமிலம் மற்றும் இருநைட்ரசன் மூவாக்சைடுடன் சேர்த்து வினைப்படுத்தினால் உடன் விளைபொருளாக ஆர்செனிக் அமிலம் தயாரிக்கப்படுகிறது..

:As2O3  +  2 HNO3  +  2 H2O   →   2 H3AsO4  +  N2O3
 
இறுதியாக இவ்வினையில் தோன்றும் கரைசலை குளிர்வித்தால் ஆர்செனிக் அமிலத்தின் நிறமற்ற அரைநீரேறி படிகங்கள்  H3AsO4·½H2O உருவாகின்றன. ஆனாலும் குறைந்த வெப்பநிலைகளில் படிகமாகும் போது இவ்வமிலத்தின் இருநீரேறி H3AsO4·2H2O உற்பத்தியாகிறது.

## பிற தயாரிப்பு முறைகள்
ஆர்செனிக் ஐந்தாக்சைடு நீரில் கரையும்பொழுது ஆர்செனிக் அமிலம் மெதுவாக உருவாகிறது. மெட்டா நிலை அல்லது பைரோ ஆர்செனிக் அமிலத்தை நீரில் கரைக்கும்பொழுதும் ஆர்செனிக் அமிலம் உண்டாகிறது. இம்முறைகளைத் தவிர நேரடியாக ஈரமான ஆர்செனிக்கை ஓசோனுடன் வினைப்படுத்தியும் ஆர்செனிக் அமிலம் தயாரிக்கலாம்.

:2 As  +  3 H2O  +  5 O3   →   2 H3AsO4  +  5 O2

## பயன்கள்
ஆர்செனிக் அமிலத்தின் நச்சுத் தன்மை காரணமாக இதனுடைய வர்த்தகவகை பயன்பாடுகள் கட்டுப்படுத்தப்படுகிறது, சில வேளைகளில் ஆர்செனிக் அமிலம் மரப்பாதுகாப்புப் பொருள், அகல நிரல் உயிர்கொல்லி, உலோக மற்றும் கண்ணாடி தயாரிப்பு வினைகளில் இறுதி முடிப்பு முகவர் , சிலவகை சாயப்பொருட்கள் தொகுப்பு வினைகளில் வினையூக்கி என பலவாறு பயன்படுத்தப்படுகிறது. முயல்கள் மீதான ஆர்செனிக் அமிலத்தின் LD<font size="-1"><sub>50</sub></font> நச்சுத்தன்மை மதிப்பு 6 மி.கி/கி.கி அல்லது 0.006கி/கி.கி ஆகும்.

## மேற்கோள்கள்

பகுப்பு:ஆர்சனேட்டுகள்
பகுப்பு:ஐதரசன் சேர்மங்கள்
பகுப்பு:ஆக்சிசனேற்றும் அமிலங்கள்
பகுப்பு:ஆக்சோ அமிலங்கள்
பகுப்பு:ஆர்சனிக்கு(V) சேர்மங்கள்
அன்னாபிசேகம்

**அன்னாபிசேகம்** என்பது ஐப்பசி மாதத்தின் முழு நிலவு நாளில் சிவாலயங்களில் நடைபெறுகின்ற பூசையாகும். இப்பூசையில் வடித்த சாதத்தினை இலிங்கத்தின் மீது இட்டு முழுமையாக காப்பு போல செய்கின்றனர். இவ்வடிவிற்கு தீபாரதனைகள் காட்டப்படுகின்றன. 

அபிசேகம் செய்யப்பட்ட அன்னத்தின் ஒரு பகுதியை அருகில் உள்ள நீர் நிலையில் கரைக்கின்றனர். மற்ற பகுதிகளை தயிர் கலந்து பக்தர்களுக்குப் பிரசாதமாகத் தருகின்றனர்.

## கோயில்களில்

கோவை கோட்டை சங்கமேஸ்வரசுவாமி கோயிலில் சங்கமேசுவர பெருமானுக்கு அன்னம், காய்கறிகள், பழவகைகள், இனிப்புகள் கொண்டு அலங்காரம் செய்யப்படுகிறது.  

அன்னாபிசேக நாளில் சிவாலயங்களில் அன்னதானம் நடைபெறுகிறது. 

## இவற்றையும் காண்க

## ஆதாரங்களும் மேற்கோள்களும்


## வெளி இணைப்புகள்
*அன்னாபிஷேகப் பெருவிழா! தினமணி, நாள்: செப்டம்பர் 20, 2012
* ஐப்பசி அன்னாபிஷேகம் கோயில்கள்-தினமலர்
பகுப்பு:பூசைகள்
பகுப்பு:சைவ சமயம்
க. மா. மாணி

**கரிங்கோழக்கல் மாணி மாணி** (*Karingozhakkal Mani Mani*; (30 சனவரி 1933 – 9 ஏப்ரல் 2019) பரவலாக கே. எம். மாணி  (*K. M. Mani*) இந்திய  அரசியல்வாதியும் கேரள காங்கிரசின் பிரிவான கேரள காங்கிரசு (மா) கட்சியின் முன்னாள் தலைவரும் ஆவார். கேரள சட்டசபையின்  நிதி அமைச்சராக மிகக் கூடுதலாகப் பதின்மூன்று  நிதிநிலை அறிக்கைகளைச் சமர்ப்பித்த சாதனை படைத்தவர். கேரள சட்டசபையின் மிக நீண்டநாள் உறுப்பினராகவும் இருந்தவர். கேரள அரசில் நீண்டநாள் அமைச்சராகப் பணியாற்றிய பெருமையையும் உடையவர். 1965ஆம் ஆண்டில் பாலை சட்டமன்றத் தொகுதி உருவானதிலிருந்து தொடர்ந்து  அத்தொகுதி உறுப்பினராகத் தேர்ந்தெடுக்கப்பட்டார்.

## மேற்சான்றுகள்


பகுப்பு:1933 பிறப்புகள்
பகுப்பு:கேரள அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2019 இறப்புகள்
2016 ஐசிசி உலக இருபது20

**2016 ஐசிசி உலக இருபது20** (*2016 ICC World Twenty20*) என்பது 2016 ஆம் ஆண்டு  மார்ச்சு 11 முதல் ஏப்ரல் 3 வரை இந்தியாவில் இடம்பெற்ற பன்னாட்டு இருபது20 உலகத் துடுப்பாட்டப் போட்டித் தொடராகும். உலக இருபது20 போட்டிகளில் இது ஆறாவதாகும். இந்தியாவில் இது முதற்தடவையாக இடம்பெற்றது.

இந்தியாவின் பெங்களூர், தரம்சாலா, கொல்கத்தா, மொகாலி, மும்பை, நாக்பூர், புது தில்லி ஆகிய ஏழு நகரங்களில் போட்டிகள் இடம்பெற்றன. இறுதிப் போட்டி கல்கத்தாவில் ஈடன் கார்டன்சு அரங்கில் இடம்பெறது. 2014 போட்டியைப் போன்று இம்முறையும் 16 அணிகள் பங்குபற்றின. பன்னாட்டுத் துடுப்பாட்ட அவையில் முழுமையான உறுப்புரிமை வகிக்கும் 10 அணிகள் நேரடியாகவும், ஏனைய ஆறு நாடுகள் தெரிவுப் போட்டிகள் மூலமும் தெரிவாயின. கொல்கத்தா ஈடன் கார்டன்சு அரங்கில் இடம்பெற்ற இறுதிப் போட்டியில் மேற்கிந்தியத் தீவுகள் இங்கிலாந்தை நான்கு இழப்புகளால் வென்று உலகக் கோப்பையை இரண்டாவது தடவையாகப் பெற்றுக் கொண்டது.

## அணிகள்
இறுதிச் சுற்றுப் போட்டிகளில் மொத்தம் 15 அணிகள் பங்குபற்றவுள்ளன. இவற்றில் பன்னாட்டுத் துடுப்பாட்ட அவையின் முழு உறுப்பினர்களான அனைத்துப் பத்து நாடுகளும் நேரடியாகவே தகுதி பெறுகின்றன. 2015 உலக இருபது20 தகுதிப் போட்டிகள் மூலமாக தகுதிபெறும் 5 இணை உறுப்பு நாடுகளும் பங்கேற்கின்றன. இத்தகுதிப் போட்டிகள் 2015 சூலை 5 முதல் சூலை 26 வரை அயர்லாந்து, மற்றும் இசுக்காட்லாந்து ஆகிய நாடுகளில் நடைபெறுகின்றன.

ப.து.அ பன்னாட்டு இ20 வெற்றியாளர் தரவரிசையில் உள்ள முதல் எட்டு இடங்களில் உள்ள முழு உறுப்பு அணிகள் நேரடியாக சூப்பர் 10 நிலைக்கு தகுதி பெறுகின்றன. மீதமுள்ள எட்டு அணிகள் குழுநிலை போட்டிகளில் பங்கேற்க வேண்டும். இவற்றிலிருந்து இரண்டு அணிகள் சூப்பர் 10 நிலைக்கு முன்னேறும்.

## ஆட்ட அரங்குகள்




## முதல்சுற்று
### குழு ஏ

 குழு 2 இற்கு முன்னேற்றம்.

----

----

----

----

----

### குழு பி

 குழு 1 இற்கு முன்னேற்றம்

----

----

----

----

----

## இரண்டாவது சுற்று

### குழு 1

 வெளியேறு நிலைக்குத் தகுதி,  வெளியேற்றம்.

----

----

----

----

----

----

----

----

----

### குழு 2

 வெளியேறு நிலைக்குத் தகுதி,  வெளியேற்றம்.

----

----

----

----

----

----

----

----

----

## வெளியேறு நிலை
பாதுகாப்புக் காரணங்களுக்காக, குழு 2 இல் பாக்கித்தான் இரண்டாவதாக வரும் பட்சத்தில், பாக்கித்தான் தனது அரையிறுதி ஆட்டத்தை மார்ச் 30 அன்று தில்லியில் விளையாடும் எனவும், தில்லியில் ஆரம்பத்தில் திட்டமிடப்பட்ட ஆட்டம் மும்பையில் ஆடப்படும் எனவும் ஐசிசி அறிவித்தது..

### அரையிறுதிகள்

----

### இறுதி

## தரவுகள்
### அதிகூடிய ஓட்டங்கள்

### அதிக வீழ்த்தல்கள்

## முந்தைய போட்டிகள்
* 2007 ஐசிசி உலக இருபது20
* 2009 ஐசிசி உலக இருபது20
* 2012 ஐசிசி உலக இருபது20
* 2014 ஐசிசி உலக இருபது20

## மேற்கோள்கள்

பகுப்பு:இருபது20 துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:2016 நிகழ்வுகள்
பஞ்ச மூர்த்திகள்

**பஞ்ச மூர்த்திகள்** என்பது சைவ சமயத்தில் ஐந்து மூர்த்திகளைக் குறிப்பதாகும். சிவபெருமான், அம்பிகை, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாகும். 

## பஞ்ச மூர்த்திகள் உலா

இப்பஞ்ச மூர்த்திகளின் உற்சவர்களை கோவிலைச் சுற்றியோ, அருகிலுள்ள தெருக்களைச் சுற்றியோ வலம் வரச் செய்வது பஞ்ச மூர்த்திகள் உலாவாகும். இதற்கு பஞ்ச மூர்த்திகள் புறப்பாடு, பஞ்ச மூர்த்திகள் வீதியுலா, பஞ்ச மூர்த்திகள் புறப்பாடு என்று அழைக்கப்படுகிறது. இவ்விழாவின் போது உற்சவர்கள் தங்களுக்குரிய வாகனங்களில் வலம் வருகிறார்கள்.

## இவற்றையும் பார்க்க

* அருணாசல புராணம்
* வல்லாள மகாராசன் கதை
* அருணகிரிப் புராணம்
* குரு நமச்சிவாயர்

* இரமண மகரிசி
* கிரி வலம்
* இலிங்கோத்பவர்

## ஆதாரங்கள்

## மேற்கோள்கள்
* வீரராகவப் பெருமாள் கோவிலில் பஞ்ச மூர்த்திகள் வீதி உலா!

பகுப்பு:சைவ சமயம்
எண்டூரேஜ்

**எண்டூரேஜ்** () இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இது எச்பிஓ தொலைக்காட்சியில் ஒளிபரப்பான *எண்டூரேஜ்* என்ற தொடரை தழுவி டோக் எல்லின் என்பவர் இயக்கியுள்ளார். மார்க் வால்பர்க், ஸ்டீபன் லெவின்சன் மற்றும் டோக் எல்லின் தயாரித்துள்ளார்கள்.

இந்தத் திரைப்படத்தில் கெவின் கோன்னோலி, அட்ரியன் க்ரீனியர், கெவின் டில்லன், ஜெர்ரி ஃபெரேரா, ஜெரெமி பிவேன், பெர்ரி ரீவ்ஸ், ரெக்ஸ் லீ, ஸ்காட் கான், டெபி மாசர், கான்ஸ்டன் சிம்மர், பில்லி பாப் தோர்ன்டன், ஹேலி ஜோயல் ஓஸ்மெண்ட் உள்ளிட்ட பலர் நடித்துள்ளனர். இந்தத் திரைப்படம் வார்னர் புரோஸ். பிக்சர்ஸ் என்ற நிறுவனத்தின் மூலம் ஜூன் 3ஆம் திகதி வெளியானது.

## நடிகர்கள்
* கெவின் கோன்னோலி
* அட்ரியன் க்ரீனியர்
* கெவின் டில்லன்
* ஜெர்ரி ஃபெரேரா
* ஜெரெமி பிவேன்
* பெர்ரி ரீவ்ஸ்
* ரெக்ஸ் லீ
* ஸ்காட் கான்
* டெபி மாசர்
* கான்ஸ்டன் சிம்மர்
* பில்லி பாப் தோர்ன்டன்
* ஹேலி ஜோயல் ஓஸ்மெண்ட்

## மேற்கோள்கள்

## வெளி இணைப்புகள்
*

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:ஆங்கிலத் திரைப்படங்கள்
கிழக்கு வாசல்

**கிழக்கு வாசல்** என்பது ஆர். வி. உதயகுமார் இயக்கத்தில் 1990ஆம் ஆண்டில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரேவதி, குஷ்பூ ஆகியோர் முக்கிய கதாபாத்திரங்களில் நடித்திருந்தனர். சிறந்த வெற்றிப்படமான இது சென்னையில் 175 நாட்களைக் கடந்தும் தமிழகத்தின் பிற பகுதிகளில் 100 நாட்களைக் கடந்தும் வெற்றிகரமாக ஓடியது. நடிகர் கார்த்திக் தமிழ்த் திரைப்படத்துறையில் தனக்கென ஒரு இடத்தை தக்கவைத்துக் கொள்ள இப்படமே ஒரு திருப்புமுனையாக அமைந்தது.

## நடிகர்கள்
* கார்த்திக் – பொன்னுரங்கம்
* ரேவதி – தாயம்மா 
* குஷ்பூ – செல்வி 
* சின்னி ஜெயந்த் – மாக்கான்
* மனோரமா
* விஜயகுமார்
* ஜனகராஜ்
* சண்முகசுந்தரம்
* தியாகு
* சுலக்சனா
* எஸ். என். பார்வதி
* கல்லாப்பெட்டி சிங்காரம்

## மீளுருவாக்கங்கள்

## பாடல்கள்
இளையராஜா இசையமைத்த இத்திரைப்படத்தின் பாடல்கள் கர்நாடக இசையை அடிப்படையாகக் கொண்டவை. ரேவதி தோன்றும் பாடலான *வந்ததே ஓ குங்குமம்* பாடல் மோகன ராகத்தில் உருவானதாகும். இப்பாடலை பாடிய புகழ்பெற்ற பாடகி சித்ரா சிறந்த பின்னணிப் பாடகிக்கான தமிழக அரசின் திரைப்பட விருதைப் பெற்றார்.

## விருதுகள்
* 1990 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்
## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
ஒளிவீச்சு (ஒளிநாடா சஞ்சிகை)

**ஒளிவீச்சு** தமிழீழ விடுதலைப்புலிகளின் அமைப்பால் வெளியிடப்பட்ட தமிழீழத்தின் முதலாவது வீடியோ சஞ்சிகை ஆகும். இது நிதர்சனம் நிறுவனம் மூலம் மே 1993 இலிருந்து மாதாந்திர ஒளிநாடா சஞ்சிகையாக வெளிவந்து கொண்டிருந்தது. 100 க்கு மேல் வெளியான இச் சஞ்சிகை சரியாக 75 நிமிடங்களைக் கொண்டது. சண்டைகள் நடக்கும் பொழுது போராளிகள், சக போராளிகளுடன் இணைந்து பல நேரடிச் சமர்களைப் படம்பிடித்து, உண்மையான காட்சிப் பதிவின் மூலம் பல ஆவணத் திரைப்படங்கள் இச்சஞ்சிகையில் வெளியிட்டு வந்தது. 

## ஒளிவீச்சு உருவாக்கம்
ஒளிவீச்சு சஞ்சிகையின் உருவாக்கத்திற்கு அடித்தளமாக இருந்தவர் சச்சிதானந்தம் (ஞானதரன்). இவருடன் இணைந்து செயற்பட்டவர் லெப்.கேணல் தவம் (தவா). வை. சச்சிதானந்தசிவம், லெப்.கேணல் தவம் (தவா) இருவரும் இணைந்து 1991 - 1992 காலப்பகுதியிலேயே ஒளிவீச்சு சஞ்சிகையைத் தயாரித்திருந்தனர். ஆனாலும் இதழின் தொழில்நுட்பத்தில் இருந்த குறைபாடு காரணமாக, மே, 1993 இல் திருத்தித் தயாரிக்கப்பட்ட பின்னரே அது முதன்முதலாக வெளியிடப்பட்டது.

## இதில் இடம்பெற்ற அம்சங்கள்

### செய்திச்சரம்
செய்திச்சரம் பகுதியில் குறித்த மாதப்பகுதியில் தமிழீழத்தில் நடைபெற்ற முக்கிய நிகழ்வுகளும், களத்தில் நேரடியாகப் பதிவு செய்யப்பட்ட போராட்டச் செய்திகள் அடங்கிய உள்நாட்டுச் செய்திகளும் இடம்பெற்றன. 

### மாவீரர் நினைவு
மாவீரர் நினைவு என்னும் பகுதியில் குறிப்பிட்ட மாதப்பகுதியில் வீரமரணம் அடைந்த மாவீரர்களின் நினைவுப்படங்களும், அவர்களுக்கான அஞ்சலி நிகழ்வுகளும் இடம்பெற்றன.

### மண்ணும் மக்களும்
மண்ணும் மக்களும் என்னும் பகுதியில் மக்களின் அன்றாட வாழ்க்கை நிகழ்வுகள், மக்கள் எதிர்நோக்கும் பிரச்சனைகள், தமிழீழ மண்ணில் நடைபெறும் விசேடவிழாக்கள் என்பவை காட்சிப்படுத்தப்பட்டன.

### மருத்துவம்
மருத்துவம் பகுதியில் நோய்கள் பற்றிய விளக்கங்கள், தடுப்புமுறைகள், சிகிச்சைகள் போன்றன இடம்பெற்றன.

### விளையாட்டு
விளையாட்டு என்னும் பகுதியில் தமிழீழத்தின் பல பாகங்களிலும் நடைபெறும் விளையாட்டுகள் பற்றிய செய்திகள் இடம்பெற்றன.

### புதிய வெளியீடுகள்
புதிய வெளியீடுகள் என்ற பகுதியில் குறிப்பிட்ட மாதப்பகுதியில் புதிதாக வெளிவந்த நூல்கள், சஞ்சிகைகள் பற்றிய அறிமுகங்கள் இடம்பெற்றன.

### கலையும் மக்களும்
என்னும் பகுதியில் தமிழீழ மக்களின் கலை, பண்பாடு பற்றிய விளக்கக் கோலங்களும், விசேடமாக இடம்பெற்ற கலை நிகழ்வுகளும் இடம்பெற்றன.

### குறும்படங்கள்/விவரணங்கள்
இறுதிப்பகுதியான குறும்படங்கள்/விவரணங்கள் பகுதியில் தமிழீழத்தில் வெளிவந்த குறும்படங்களில் ஒன்று அல்லது தமிழீழ மக்கள் சம்பந்தமான ஏதாவது ஒரு விவரணம் இடம்பெற்றன.

## ஒளிவீச்சில் வெளியிடப்பட்ட குறும்படங்களில் சில
* கண்ணீர் (மே 1993) 
* நேற்று (ஜூலை 1993)
* வீரசீலம் (லெப். சீலனின் இறுதிக்கணங்களை நினைவு கூரும் படம்)

## மேற்கோள்கள்

பகுப்பு:விடுதலைப் புலிகளின் ஊடகத்துறை
அம்மன் கோவில் கிழக்காலே

**அம்மன் கோயில் கிழக்காலே** (*Amman Kovil Kizhakale*) என்பது 1986ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ஆர். சுந்தர்ராஜன் இயக்கிய இப்படத்தில் விஜயகாந்த், ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.

இத்திரைப்படத்தின் பெயரானது 1982ஆம் ஆண்டில் வெளியான *[[சகலகலா வல்லவன்]]* படத்தில் வரும் *அம்மன் கோயில் கிழக்காலே* எனும் பாடல் வரியிலிருந்து எடுத்து வைக்கப்பட்டதாகும்.

## நடிகர்கள்
* விஜயகாந்த் – சின்னமணி 
* ராதா – கண்மணி 
* ரவிச்சந்திரன்  – கண்மணியின் தந்தை 
* ஸ்ரீவித்யா – கண்மணியின் தாயார் 
* செந்தில் 
* ராதாரவி
* வினு சக்ரவர்த்தி
* டி. கே. எஸ். சந்திரன் 
* சூரியகாந்த்
* நளினிகாந்த்

## வெளியீடு
1986 ஆவது ஆண்டில் வெளியான இத்திரைப்படம் வணிக ரீதியாக சிறப்பான வெற்றி பெற்ற திரைப்படமாகும். தமிழகத்தின் பல்வேறு திரையரங்குகளில் 150 நாட்களைத் கடந்தும், 20 திரையரங்குகளில் 200 நாட்களைக் கடந்தும் வெற்றிகரமாக ஓடியது.

## பாடல்கள்
இது இளையராஜாவின் இசையமைப்பில் வெளியான திரைப்படமாகும். அனைத்துப் பாடல்களும் சிறப்பான வரவேற்பு பெற்ற பாடல்களாகும்.

## மேற்கோள்கள்

## வெளியிணைப்புகள்
* 
* ''Amman Kovil Kizhakale Soundtrack'' at Music India Online 
* ''Amman Kovil Kizhakale Soundtrack'' at Music Plugin 

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதா நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
2015 மியான்மார் படகு விபத்து

**2015 மியான்மார் படகு விபத்து** என்பது மியான்மரில் கடற்கரை நகரமான டாங்காக்கில் இருந்து ராகினே மாநில தலைநகரமான சிட்வே நோக்கி   படகு ஒன்று சென்று கொண்டிருக்கையில்  2015 மார்ச் 14 அன்று நடுக்கடலில் சென்று கொண்டிருக்கையில் படகு, மோசமான வானிலை மற்றும் ராட்சத அலைகள் காரணமாகக்   கவிழ்ந்தது. அந்தப் படகில் 214  பயணிகள் பயணம் செய்தனர். 
## விபத்திற்குப் பின்பான மீட்புப்பணி
மீட்புக்குழுவினர்    கடலில் மூழ்கிய 169 பேரை உயிருடன் மீட்டனர். மேலும் 20 பேரின் உடல்கள் மீட்கப்பட்டன. மேலும் பலரைக் காணவில்லை. 

## குறிப்புகள்

## வெளியிணைப்புகள்

பகுப்பு:2015 விபத்துகள்
அம்மணி அம்மாள்

**அம்மணி அம்மாள்** என்பவர் திருவண்ணாமலையில் வாழ்ந்த பெண் சித்தராவார். இவர் திருவண்ணாமலை அருணாச்சலேசுவரர் கோயில் கோபுரத்தினை கட்டிய பெருமை உடையவர்.  இவருடைய ஜீவ சமாதி திருவண்ணாமலை ஈசான்ய லிங்க கோயிலின் எதிரே அமைந்துள்ளது. 

இவர் திருவண்ணாமலை அருகேயுள்ள சென்ன சமுத்திரம் என்ற ஊரில் பிறந்தவர் திருவண்ணாமலை அருணாச்சலேசுவர் கோயிலின் வடக்குக் கோபுரம் பாதி மட்டுமே கட்டப்பட்ட நிலையைக் கண்டு, அதனைக் கட்ட எண்ணம் கொண்டார். இதற்காகப் பக்தர்கள், செல்வந்தர்களின் உதவியை நாடி கோபுரத்தினைக் கட்டி முடித்தார். அதனால் திருவண்ணாமலையின் வடக்குக் கோபுரம் அம்மணியம்மாள் கோபுரம் என்றே அழைக்கப்படுகின்றது. இவர் பூமிக்குள் புதைந்திருக்கும் புதையலையே அறிந்து கொள்ளும் வல்லமை வாய்ந்தவர் என்று கூறிகின்றார்கள்.

## இளமையும் வாழ்வும்
அம்மணியம்மாளின் இயற்பெயர் அருள்மொழியாகும்.  இவர் திருவண்ணாமலை அருகேயுள்ள சென்ன சமுத்திரம் என்ற கிராமத்தில் நல்ல துளுவ வேளாளர்க்குடியில் பிறந்தவர். சைவக் கடவுளான சிவபெருமான் மீது அளவற்ற பக்தியைக் கொண்டிருந்தார். பெற்றோருடன் ஒரு முறை அண்ணாமலைக்கு வந்த போது, மீண்டும் கிராமத்திற்குத் திரும்ப மறுத்து அண்ணாமலையிலேயே தங்கிவிட்டார். அதன் பிறகு பருவம் வந்த போதும் திருமணம் செய்து கொள்ளாமல் துறவியாக வாழ்ந்தார்.

## அற்புதங்கள்
* நமசிவாய மந்திரத்தினை உச்சரித்து திருநீறு தந்து எண்ணற்றவர்களின் நோய்களையும், வாழ்க்கைப் பிரச்சனைகளையும் தீர்த்து வைத்தார். 

* அண்ணாமலையார் கோயிலின் வடக்குக் கோபுரம் பாதி கட்டப்பட்ட நிலையில் இருப்பது கண்டு மனம் வருந்தினார். பின் தாமே முன்வந்து கோபுரத்தினைக் கட்ட முடிவு செய்தார். 

* அதற்கான பொருட் செலவுகளை நன்கொடைகள் மூலம் பெற்றார். ஒரு முறை செல்வந்தர் ஒருவரின் வீட்டிற்குச் சென்று கோபுரத்தினைக் கட்ட பணம் கேட்ட பொழுது, அச்செல்வந்தர் பணத்தினை வைத்துக் கொண்டு தன்னிடம் பணமே இல்லையென்றார். ஆனால் அண்ணாமலையாரின் அருள் பெற்ற அம்மணி அம்மாள், அச்செல்வந்தரிடம் இருக்கும் தொகையைச் சரியாகக் கூறி அப்பணத்தினை நன்கொடையாகக் கேட்டார். தன்னிடம் இருப்பதை அறிந்து சரியாகக் கூறும் அம்மாளை வணங்கி அச்செல்வந்தர் பணத்தினைக் கொடுத்ததாக ஒரு தொன்மக் கதையுண்டு.

## அம்மணி அம்மாள் கோபுரம்
பல்வேறு ஆண்டுகள் பக்தர்களிடம் நன்கொடைப் பெற்று அம்மணி அம்மாள் வடக்குக் கோபுரத்தினைக் கட்டி முடித்தார். அதனால் நன்றியோடு அக்கோபுரத்தினை *அம்மணியம்மாள் கோபுரம்* என்று அழைக்கின்றனர்.

## அம்மணி அம்மாள் மடம்
அம்மணி அம்மாள் 17ம் நூற்றாண்டின் இறுதியில் ஜீவ சமாதியடைந்தார். இவரது சமாதி ஈசான்ய லிங்க சன்னதிக்கு எதிரில் அமைந்துள்ளது. 

இந்த மடத்தில் தீபத்திருவிழா வழிபாடு சிறப்பாகும். திருவண்ணாமலையில் தீபம் ஏற்றியதும், அம்மணி அம்மாளின் ஜீவசமாதியில் நெய்தீபம் ஏற்றப்படும். மடத்தின் முன்பு பக்தர்கள் தீபம் ஏற்படுத்தி வழிபடுகின்றார்கள். இம்மடத்தில் கொடுக்கப்படும் விபூதி பிரசாதம் புகழ்பெற்றது.

## இவற்றையும் காண்க
* இடைக்காடர்
* போகர்

## ஆதாரங்கள்


## வெளி இணைப்புகள்
* அம்மணி அம்மனுக்கு சிறப்புப் பூஜை - தினமணி
* அருள்மிகு அருணாசலேஸ்வரர் திருக்கோயில், திருவண்ணாமலை (பகுதி -1)

பகுப்பு:திருவண்ணாமலையில் வாழ்ந்த சித்தர்கள்
பகுப்பு:சைவ சமய சித்தர்கள்
ரூபெல் ஒசைன்

**முகம்மது ரூபெல் ஒசைன்** (*Mohammad Rubel Hossain*, ; பிறப்பு: 1 சனவரி 1990) என்பவர் வங்காளதேசத்து துடுப்பாட்ட வீரர். நடுத்தர விரைவுப் பந்து வீச்சாளரான இவர் தனது முதலாவது ஒரு-நாள் பன்னாட்டுப் போட்டியை, 2009 சனவரி 14-இல் இலங்கைக்கு எதிராக விளையாடி 4 விக்கெட்டுகளைக் கைப்பற்றினார். முதலாவது தேர்வுப் போட்டியை 2009 சூலையில் மேற்கிந்தியத் தீவுகளுக்கு எதிராக விளையாடி 3 இலக்குகளைக் கைப்பற்றினார். இருபது20, 2009 ஐசிசி உலக இருபது20 போட்டிகளிலும் இவர் பங்குபற்றியுள்ளார்.

## சாதனைகள்

### தேர்வுப் போட்டிகளில் ஐந்து விக்கெட்டுகள்

### ஒரு-நாள் போட்டிகளில் 5 விக்கெட்டுகள்

## குற்றச்சாட்டுகள்
நசுநீன் அக்தார் என்னும் நடிகை தன்னை ரூபெல் பாலியல் வன்முறைக்கு உட்படுத்தியதாக காவல்துறையினரிடம் குற்றஞ்சாட்டியதை அடுத்து, ரூபெல் கைது செய்யப்பட்டார். 2015 உலகக்கிண்ணப் போட்டிகளில் பங்குபற்றுவதற்காக மூன்று நாட்களின் பின்னர் இவரை நீதிமன்றம் பிணையில் விடுதலை செய்தது. இங்கிலாந்து அணிக்கு எதிராக வங்காளதேச அணி வெற்றி பெற்று காலிறுதிப் போட்டிகளில் அவ்வணி தெரிவு செசெய்யப்பட்டதை அடுத்தும், இப்போட்டியில் ஒசைனின் சிறந்த பங்களிப்புகளையும் அடுத்து, நசுனீன் தனது குற்றச்சாட்டுகளைத் திரும்பப்பெற்றார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:வங்காளதேசத் துடுப்பாட்டக்காரர்கள்
கட்டாயக் கருவுறுதல்

**கட்டாயக் கருவுறுதல்** (*Forced pregnancy*)  பெண்களைக் கட்டாயப்படுத்தி கருத்தரிக்க வைப்பதாகும்.   கட்டாயத் திருமணத்தாலோ, அடிமைகளை இனப்பெருக்கம் செய்யவோ இனப்படுகொலையின் அங்கமாகவோ இது நடைபெறலாம். கட்டாயக் கருவுறுதல் மூலமாக குழந்தை பிறந்தால்  அது *கட்டாய இனப்பெருக்கம்* எனப்படும்.
## மணப்பெண் கடத்துதல்

பொதுவாக, மணப்பெண் கடத்துவோரும் கட்டாயத் திருமணத்தின் போதும் கட்டாயக் கருத்தரிக்க வைக்கும் நோக்குடன் "மணப்பெண்" வன்புணரப்படுகின்றாள். இதனால்  அவள் வன்புணர்ந்தவரையும் அவர் குடும்பத்தையும் சார்ந்திருக்கும் நிலை ஏற்படுகின்றது.  வன்கலவி குறித்த சமூக முன்முடிவுகளால் அவளால் தனது குடும்பத்திற்கு மீள முடியாதுள்ளது.

## அமெரிக்க ஐக்கிய நாடுகளில் அடிமைத்தனப் பெருக்கம்

அமெரிக்க ஐக்கிய நாடுகளில் அடிமைத்தனக் காலத்தில் பல அடிமை உரிமையாளர்கள் தங்கள் அடிமைகளின் இனப்பெருக்கத்தை ஊக்குவித்துத் தங்கள் அடிமைச் செல்வத்தை வளர்க்க விரும்பினர்.

அடிமை இனப்பெருக்கத்தின்போது ஆண் அடிமையையும் பெண் அடிமையையும் கட்டாயப்படுத்திப் பாலுறவுக் கொள்ளச் செய்தனர்; பின்னர் ஏற்பட்ட கருத்தரிப்பைப் பேணினர். முதலாளியும் அடிமையும் பாலுறவுக் கொண்டு அடிமைக் குழந்தைகளைப் பெறுவதும் மிகுந்த குழந்தைகளைப் பெற்றுத்தரும் பெண்ணடிமைகளுக்கு  முன்னுரிமை விலை இருந்ததும் வழமையாக இருந்தது.

விலை கொடுத்து வாங்காது புதிய அடிமைகளைப் பெறுவதும்,  அத்திலாந்திக் அடிமை வணிகம் முடிவுற்ற நிலையில் தொழிலாளர் பற்றாக்குறையைச் சமாளிக்கவும், அடிமைகளின் உடல்நலத்தையும் செயற்திறனையும் மேம்படுத்துவதும் அடிமை இனப்பெருக்கத்தின் நோக்கமாக இருந்தது.

## இனப்படுகொலையின் அங்கமாக கட்டாயக் கருவுறுதல்
வன்கலவி, பாலின அடிமை, மற்றும் தொடர்புடைய கட்டாயக் கருவுறல் ஆகியன  செனீவா நெறிமுறைப்படி தற்போது மானுடத்திற்கு எதிரானக் குற்றங்களாகவும்  போர்க்குற்றங்களாகவும் ஏற்கப்பட்டுள்ளன; குறிப்பாக 1949இலிருந்து நான்காம் செனீவா மாநாட்டின் விதி 27படியும்  பின்னர் 1949 செனீவா நெறிமுறைகளுக்கு சேர்க்கப்பட்ட 1977 கூடுதல் நெறிமுறைகளும் போர்க்கால வன்கலவியையும் வலுக்கட்டாய பாலியல் தொழிலையும் வெளிப்படையாக தடை செய்கின்றது. அனைத்துலக்குற்றவியல் நீதிமன்றத்தின் ஆட்புலத்தை வரையறுக்கும் உரோம் சட்டத்தின் தெளிவுறுத்தும் குறிப்பாணை  பரந்தளவில் அல்லது முறையாக செயற்படுத்தப்படும் வன்கலவி, பெண்ணடிமைத் தனம், கட்டாய பாலியல் தொழில், கட்டாய கருவுறுதல் ஆகியன மானுடத்திற்கு எதிரானக் குற்றங்களாக ஏற்றுள்ளது.

## மேற்சான்றுகள்

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்களுக்கு எதிரான வன்முறை
அரசுமுறைப் பயணம்

**அரசுமுறைப் பயணம்** என்பது ஒரு நாட்டுத் தலைவர் வேற்று நாட்டின் தலைவர் ஒருவரின் அழைப்பினை ஏற்று அந்நாட்டுக்கு பயணம் செய்வதைக்குறிக்கும். இப்பயணக்காலத்தில் அழைப்பினை விடுத்த நாட்டுத்தலைவர் விருந்தோம்பல் புரவலராகக் (official host) கருதப்படுகின்றார். இவ்வகையான அரசுமுறைப் பயணங்கள் இரு இறைமையுள்ள நாடுகளிடையேயான உறவின் மிக உயரிய வெளிப்பாடாகக் கருதப்படுகின்றது. நாடாளுமன்ற முறை உள்ள நாடுகளில் அரசுத் தலைவர் இவ்வகை அழைப்பினை ஏற்பதோ விடுப்பதோ அமைச்சரவையின் ஒப்புதலைப் பெற்றப்பின்பே முடிவு செய்யப்படுவது வழக்கம்.

இப்பயணக்காலத்தில் சிறப்பு வரவேற்பு முதல், படைப்பிரிவினரின் அணிவகுப்பு உட்பட பல வெளிப்படையான மரியாதை விருந்தினருக்கு செலுத்தப்படும்.

## மேற்கோள்கள்

பகுப்பு:அரசியல்
பகுப்பு:வெளியுறவுக்கொள்கைகள்
சூசெட் ஜோர்டன்

**சூசெட் ஜோர்டன்** (*Suzette Jordan*, 1974 - 13, மார்ச் 2015) பாலியல் வல்லுறவுக்கு எதிராகப் போராடியவர். கொல்கத்தாவின் புகழ்பெற்ற வணிகவீதிகளுள் ஒன்றான பார்க் ஸ்ட்ரீட்டில் பாலியல் வல்லுறவுக்குத் தாம் உள்ளானதைத் துணிச்சலாக 2013ல் வெளியுலகிற்கு அறிவித்ததன்மூலம் "பார்க் ஸ்ட்ரீட் வல்லுறவில் பாதிக்கப்பட்ட பெண்" என்றே பரவலாக அறியப்பட்டார். 'பாதிக்கப்பட்டவர்' என்பதனைவிட அத்தகைய நிகழ்விலிருந்து 'மீண்டெழுந்தவர்' என்பதற்கே சான்றாகத் திகழ்ந்த அவர் தமது 40-வது அகவையில் மூளைக்காய்ச்சலால் உடல்நலம் குன்றி கொல்கத்தாவில் உயிரிழந்தார்.

மேற்கூறிய பாலியல் வல்லுறவுச் சம்பவம் பிப்ரவரி 2012ல் நிகழ்ந்தது. இந்திய சட்டப்படி வல்லுறவில் பாதிக்கப்பட்டவரின் அடையாளத்தை அவரது அனுமதியின்றி வெளியிடக்கூடாது என்ற நிலையில் அந்த உரிமையை மறுதலித்து ஜூன் 2013ல் தனது அடையாளத்தை பகிரங்கப்படுத்தியபோது அவர் கூறியதாவது: "

அவரது மரணத்தின்போது குற்றஞ்சாட்டப்பட்ட ஐவரில் மூன்று பேர் கைதுசெய்யப்பட்டு வழக்கு விசாரணை நடந்தது. அம்மூவரும் தங்கள் மீது சாட்டப்பட்டக் குற்றத்தை ஒப்புக்கொள்ளவில்லை; முக்கியக் குற்றவாளி உள்ளிட்ட மற்ற இருவர் கைதுசெய்யப்படவில்லை.

ஜோர்டான் பெண் உரிமைகளுக்கானச் செயற்பாட்டாளராகப் பணியாற்றினார். பாலியல் மற்றும் குடும்ப வன்முறைக்குள்ளானோருக்கு உதவும் அமைப்பிற்காக ஆலோசனை வழங்குவோராகவும் சிறிதுகாலம் பணியாற்றினார்.

## மரணம்
சூசெட் ஜோர்டன் 40 ஆவது அகவையில் மூளைக் காய்ச்சல் நோயால் மார்ச் 13, 2015 அன்று மரணமடைந்தார். அவரது இறுதிநாட்களில் அவரது இரு மகள்களுடன் வசித்து வந்தார்.

## மேற்கோள்கள்

பகுப்பு:1974 பிறப்புகள்
பகுப்பு:பெண்கள் உரிமைகள் செயற்பாட்டாளர்கள்
பகுப்பு:கொல்கத்தா
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:2015 இறப்புகள்
கட்டாயக் கருக்கலைப்பு

**கட்டாயக் கருக்கலைப்பு** (*forced abortion*) அச்சுறுத்தியோ வலியுறுத்தியோ பலவந்தமாகவோ அல்லது பெண்ணால் மறுக்க இயலாததை பயன்படுத்தியோ ஏற்படுத்தப்படும் கருக்கலைப்பு ஆகும்.  மருத்துவ சிகிச்சையால் தேவைப்படாத நேரத்தில் நிகழும் கருக்கலைப்புகளும் இதில் அடங்கும்.  கட்டாயக் கருவளக்கேடு போலவே கட்டாயக் கருக்கலைப்பும் பெண் இனப்பெருக்கத் தொகுதியின் மீதான உடலக தாக்கமாக கருதப்படுகின்றது.

சில நியூரம்பெர்க் தீர்ப்பாயங்களில் தன்விருப்பான அல்லது தன்விருப்பற்ற கருக்கலைப்புகள் மானுடத்துக்கு எதிரான குற்றங்களாக வாதிக்கப்பட்டுள்ளன.

## சீன மக்கள் குடியரசு
சீனாவில் *ஒரே குழந்தை* கொள்கையின் கீழ் நிர்வாகத்தால் கட்டாயப்படுத்தப்பட்ட கருக்கலைப்புகள் நிகழ்ந்துள்ளன; இவை  சீனச் சட்டத்திற்கு புறம்பானவை மற்றும் அலுவல்முறையான அரசுக் கொள்கை இல்லை. இவை உள்ளூர் அலுவலர்கள் மீதான அரசு அழுத்தத்தால் நிகழ்ந்துள்ளன. செப்டம்பர் 29, 1997 அன்று ஐக்கிய அமெரிக்க சட்டமன்றத்தில் இயற்றப்பட்ட கட்டாயக் கருக்கலைப்பு கண்டனச் சட்டம்  "இத்தகையோரை ஐக்கிய அமெரிக்காவிற்கு பயணிக்கவோ தங்கவோ அனுமதிக்காது கட்டாயக் கருக்கலைப்பை நிறைவேற்றிய சீனப் பொதுவுடமைக் கட்சி அலுவலர்கள், சீன அரசு மற்றும் பிறரை  கண்டிக்கிறது".  2012ஆம் ஆண்டில் சூன் மாதத்தில் *பெங் ஜியான்மெய்* ஒரே குழந்தை கொள்கையை பின்பற்றாததற்கு அபராதம் கட்டாததால் ஏழு மாத கருவை வலுக்கட்டாயமாக கலைத்தனர். சாப்பிள்ளையின் ஒளிப்படங்கள் இணையத்தில் வெளியிடப்பட்டதால்  சீனாவில் இவ்வழக்கு இணையத்தில்  பரவலாக உரையாடப்பட்டது. கட்டாயக் கருக்கலைப்பிற்கு பதினைந்து நாட்கள் கழித்தும் அவரை அலுவலர்கள் துன்புறுத்தினர். சூலை 5 அன்று ஐரோப்பிய நாடாளுமன்றம் குறிப்பாக இந்த வழக்கையும் பொதுவாக ஒரே குழந்தை கொள்கைக்காக கட்டாயக் கருக்கலைப்புகளை மேற்கொள்வதையும் கண்டித்து தீர்மானம் நிறைவேற்றியது.

"வெற்றுக்கால் வழக்கறிஞரும்" செயற்பாட்டாளருமான சென் குவாங்செங்கின் பணிகளில் இத்தகைய விதிமீறல்களுக்கு எதிரான போராட்டங்களும் அடங்கியிருந்தன. 2012இல் இத்தகைய நிகழ்வுகள் குறைந்துவிட்ட நிலையிலும் கட்டாயக் கருக்கலைப்பிற்கு எதிராக பொதுமக்கள் வெறுப்பு வலுப்பெற்றதாலும் பிற காரணங்களாலும் ஒரே குழந்தைக் கொள்கையை திரும்பிப் பெற சிலவிடங்களில் விவாதிக்கப்பட்டது.
## வட கொரிய அடைக்கலவாதிகள் சீனாவிலிருந்து திரும்புதல்
வடகொரியாவிலிருந்து சட்டத்திற்கு புறம்பாக உட்புகுந்த குடியேறிகளை  சீன மக்கள் குடியரசு சிறைபிடித்து சிலகாலத்திற்குப் பின்னர் திரும்ப அனுப்புகின்றது. இவர்களில் சீனர்களால் கருவுற்றதாக ஐயமுறப்படும் பெண்களுக்கு கட்டாயக் கருக்கலைப்பு நிகழ்த்தப்படுகின்றது; உயிருடன் பிறந்த குழந்தைகள் கொல்லப்படுகின்றன. முழுநிலை அடைந்த கருவின் கலைப்பு ஊசிமருந்துகள் மூலம் தூண்டப்படுகின்றன; உயிருள்ள குறைப்பிரசவ குழந்தைகள் அல்லது முழுநிலை பிரசவ குழந்தைகள் கொல்லப்படுகின்றன.

## மேற்சான்றுகள்

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்களுக்கு எதிரான வன்முறை
பூம்பாவை

**பூம்பாவை** என்பவர் எழாம் நூற்றாண்டில் மயிலாப்பூரில் வாழ்ந்த பெண்ணாவார். இவர் பாம்பு தீண்டி இறந்து போக, இவரது சாம்பலிலிருந்து  திருஞானசம்பந்தர் பதிகம் பாடி உயிர்ப்பித்தார். பூம்பாவை சந்நிதி அமைந்துள்ள இடம் மயிலாப்பூர் கபாலீசுவரர் கோயில். இத்தலத்தில் பூம்பாவை உயிர்ப்பிக்கும் நிகழ்வு பங்குனி பிரம்மோற்சவத்தின் பொழுது நடைபெறுகிறது.

## இளமையும் வாழ்வும்
மயிலாப்பூரில் சிவநேசர் என்பவர் ஏழாம் நூற்றாண்டில் வாழ்ந்து வந்தார். இவர் சிவபக்தராக இருந்தார். இவருக்கு பூம்பாவை என்ற மகளொருத்தி இருந்தாள். சைவ சமயத் தொண்டினைச் செய்யும் திருஞானசம்பந்தருக்கு தன்னுடைய மகளான பூம்பாவையை திருமணம் செய்து வைக்க சிவநேசர் எண்ணியிருந்தார்.

தன்னுடைய ஏழாம் வயதில் ஒரு நாள் பூம்பாவை தன்னுடைய தோழிகளுடன் மலர் பறித்து விளையாடிக் கொண்டிருந்த பொழுது, பாம்பொன்று தீண்டி இறந்து விட்டாள்.  திருஞானசம்பந்தருக்கு திருமணம் செய்து வைக்க எண்ணியிருந்தமையால், தன்னுடைய மகளை எரித்த பின்னும் அவளுடைய எலும்பு மற்றும் சாம்பலினை நீர் நிலைகளில் கரைக்காது பாதுகாத்து வந்தார் சிவநேசர்.

## பூம்பாவை உயிர் பெறுதல்
திருவொற்றியூருக்கு திருஞானசம்பந்தர் வருவதை அறிந்த சிவநேசர், அவரை சந்தித்தார். சிவநேசர் தன்னுடைய மகள் பூம்பாவையை திருஞானசம்பந்தருக்கு திருமணம் செய்து வைக்க எண்ணியதையும், ஆனால் அவள் சிறுவயதில் பாம்பு தீண்டி இறந்து விட்டதையும், தற்போது அவளுடைய சாம்பல் மற்றும் எலும்பினை பாதுகாத்து வைத்திருப்பதைப் பற்றிக் கூறினார்.

திருஞானசம்பந்தர் **மட்டிட்ட புன்னையங் கானல் மடமயிலை** எனும் பாடலைப் பாடிட, பூம்பாவை சாம்பலிலிருந்து உயிர்ப்பெற்று வந்தார்.  ஏழு வயதில் இறந்த பூம்பாவை, பன்னிரெண்டு வயதான பெண்ணாக உயிர் பெற்றார். இருப்பினும் தானே உயிர் கொடுத்தமையால் பூம்பாவையை திருமணம் செய்து கொள்ள இயலாது என திருஞானசம்பந்தர் மறுத்துவிட்டார்.

அதன் பின் பூம்பாவை இறைத் தொண்டு செய்து வாழ்ந்து வந்தார்.

## பூம்பாவை சந்நிதி
மயிலாப்பூர் கபாலீசுவரர் கோயிலின் வெளிப்புற பிரகாரத்தில் பூம்பாவையின் சந்நிதி அமைந்துள்ளது. இந்த சன்னிதியின் கோபுரத்தில் பூம்பாவை உயிர்ப்பெற்று எழும் நிகழ்வு சுதை சிற்பமாக உள்ளது. இதில் திருஞானசம்பந்தர், உயிர்ப்பெற்று எழும் பூம்பாவை, பூம்பாவின் பெற்றோர்கள் உள்ளார்கள்.

## பூம்பாவையை உயிர்ப்பித்த நிகழ்ச்சி
திருஞானசம்பந்தர் பூம்பாவையை உயிர்ப்பித்த நிகழ்ச்சியை மயிலாப்பூர் தலத்தில் விழாவாக கொண்டாடுகிறார்கள். மயிலாப்பூர் கபாலீசுவரர் கோயிலில் பங்குனி பிரம்மோற்சவத்தின் 8ம் நாளின் காலையில் இந்நிகழ்ச்சி நடைபெறுகிறது. இதற்காக சம்பந்தர், பூம்பாவை, சிவநேசர் உற்வச சிலைகளை தீர்த்தல் குளிப்பாட்டிய பிறகு, குடத்தில் நாட்டுச்சர்க்கையை இட்டு பூம்பாவையின் சாம்பலாக கொண்டுவருகிறார்கள்.

அதன்பிறகு திருஞானசம்பந்தரின் பதிகம் ஓதப்படுகிறது. இதன் பிறகு பூம்பாவை உயிருடன் எழுந்ததாக பாவனை செய்து நிகழ்வினை முடிக்கின்றார்கள். இந்நிகழ்வினை பார்த்தால் தீர்க்காயுள் கிடைக்கும் என்பது நம்பிக்கையாகும். 

இவ்வாறு பூம்பாவையை தைப்பூசநாளில் திருஞானசம்பந்தர் உயிர்ப்பித்தாக கூறப்படுகிறது.

## ஆதார நூல்
* மயிலாப்பூர் தலபுராணம்

## இவற்றையும் காண்க

## ஆதாரங்கள்


## வெளி இணைப்புகள்
*  பூம்பாவையை உயிர்ப்பிக்க சம்பந்தர் பாடிய பாடல்கள் - எளிய விளக்கம்
பகுப்பு:சைவர்கள்
லவ் அண்ட் மெர்சி

**லவ் அண்ட் மெர்சி** () இது 2015ஆம் ஆண்டில் திரைக்கு வந்த அமெரிக்க நாட்டுத்  திரைப்படம் ஆகும். இந்தத் திரைப்படத்தை பில் போஹ்லாத் என்பவர் இயக்க, ஜான் குசாக், எலிசபெத் பாங்க்ஸ், பவுல் டானோ, பவுல் கியாமட்டி, பிரட் டவெர்ன் உள்ளிட்ட பலர் நடித்துள்ளனர்.

## நடிகர்கள்
* ஜான் குசாக்
* எலிசபெத் பாங்க்ஸ்
* பவுல் டானோ
* பவுல் கியாமட்டி
* பிரட் டவெர்ன்

## மேற்கோள்கள்

## வெளி இணைப்புகள்
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:ஆங்கிலத் திரைப்படங்கள்
குரு நமசிவாயர்

**குரு நமசிவாயர்** திருவண்ணாமலையில் வாழ்ந்த சித்தராவார். இவர் குகை நமச்சிவாயரின் முக்கிய சீடர்களில் ஒருவராவார். இவர் அண்ணாமலை வெண்பா என்ற நூலை எழுதியுள்ளார்.

குரு நமச்சிவாயரின் இயற்பெயர் நமசிவாயமூர்த்தி என்பதாகும். 

## குரு நமச்சிவாயர் என்ற பெயரிடுதல்
ஒரு சமயம் 
:''ஆல்பழுத்துப் பட்சியினுக் காகார மானதென 
:வேல் பழுத்து நின்ற நிலை வீணிலென" என்ற வெண்பாவை குகை நமச்சிவாயர் பாடினார். அந்தப் பாடலின் மீதத்தை நமசிவாயமூர்த்தியை பாடி முடிக்கும் படி கூறினார். 
:"சாலவனச் செய்யா ஒருத்தருடன் சேர்ந்தும் இருப்பீரோ 
:ஐயா நமச்சிவா யா" என்று பாடலை முடித்தார். அதனைக் கேட்டு மகிழ்ந்த குகை நமச்சிவாயர் சீடரான நமசிவாய மூர்த்திக்கு "குரு நமச்சிவாயர்" என பெயரிட்டார்.

## ஆதாரங்கள்


## வெளி இணைப்புகள்

பகுப்பு:திருவண்ணாமலையில் வாழ்ந்த சித்தர்கள்
ஈசான்ய ஞானதேசிகர்

**ஈசான்ய ஞானதேசிகர்** திருவண்ணாமலையில் வாழ்ந்த சித்தராவார். இவரே திருவண்ணாமலையில் வாழ்ந்த முதல் ஞானி என்று கூறுகின்றார்கள். இவரை கந்தப்ப தேசிகர் என்றும், திருவண்ணாமலையின் ஈசான்ய திசையில் வசித்தமையால் ஈசான்ய ஞான தேசிகர் என்று அழைக்கப்பட்டார்.

## இளமையும் வாழ்வும்
பாலாற்றின் அருகேயுள்ள வேலூர் என்ற இடத்தில் வாழ்ந்த திருநீலகண்டர் - உமைய பார்வதி தம்பதியினருக்கு மகனாக  1750 ல் பிறந்தார். இவருக்கு பெற்றோரி கந்தப்பன் என்று பெயரிட்டனர். இள வயதில் துறவரம் பூண்டார், மௌனகுரு சுவாமிகளிடம் தீட்சை பெற்றார். 

பல்வேறு இடங்களுக்குச் சென்ற இவர், இறுதியில் திருவண்ணாமலைக்கு வந்தார். அங்கு ஈசான்ய இடத்தில் தவமிருந்தார். இவருடைய தவத்திற்கு இடையூறு நேராமல் இருக்க அண்ணாமலையாரும், உண்ணாமுலையம்மனும் புலிகளாக மாறி, காவல் இருந்ததாக கூறப்படுகிறது.

## அற்புதங்கள்
* தென்னாற்காடு மாவட்டத்தின் கலெக்டரான ஐடன் துரையின் காசநோயை குணப்படுத்தியவர்.
* பெண்ணை ஆற்றில் வெள்ளம் வந்த போதும், ஐடன் துரையை குதிரையின் மூலமாகவே ஆற்றை கடக்க செய்தவர்.
* தனக்கு நிலம் எழுதிக் கொடுக்க வந்த ஐடன் துரையை அண்ணாமலையாருக்கு எழுதித் தர செய்ததமை.
* 

## நூல்கள்
* தோத்திரப்பாமாலை
* அண்ணாமலைவெண்பா 
* அண்ணாமலையார் வெண்பா
* அண்ணாமலையார் கன்றி

## ஈசான்ய மடம்
திருவண்ணாமலை கிரிவலப் பாதையில் ஈசான்ய லிங்கத்திற்கு அருகே ஞானதேசிகரின் சமாதி உள்ளது.  இவ்விடமானது தேசிகர் அண்ணாமலையாரை, தரிசிக்க செல்லும் இடமாகும். இவ்விடத்தினை வேட்டவலம் ஜமீன்தார் குடும்பம் மடமாக மாற்றியது. இவ்விடத்தினை ஈசான்ய மடம் என்கிறார்கள்.

## இவற்றையும் காண்க

## ஆதாரங்கள்


## வெளி இணைப்புகள்
* www.dinamalar.com/supplementary_detail.asp?id=5982&ncat=19 சித்தி, முக்தி, சன்னிதி! மகான்களை தேடி.... - ஈசான்ய ஞானதேசிகர்

பகுப்பு:திருவண்ணாமலையில் வாழ்ந்த சித்தர்கள்
அக்சிவ்லாந்து

**அக்சிவ்லாந்து**  அல்லது **அஷ்ஷிவ்** (Akhzivland) என்ற மிகச்சிறிய நாடு, இஸ்ரேல் நாட்டின் மேற்கு எல்லையை ஒட்டிய மத்திய தரைக் கடற்கரையில், லெபனான் நாட்டின் எல்லைக்கும், இஸ்ரேல் நாட்டின் எல்லைக்கும் இடையே அமைந்துள்ளது. இந்நாடு 1971ஆம் ஆண்டில் *எலி அவிவி* என்பரால் நிறுவப்பட்டது. இந்நாட்டின் சட்டபூர்வமான இறையாண்மை தொடர்பான கருத்துகள் ஐயப்பாடாக இருந்த போதும், இஸ்ரேல் நாட்டின் சுற்றுலா வளர்ச்சிக் கழகம், அக்சிவ்லாந்து நாட்டின் சுற்றுலா வளர்ச்சிக்கு உறுதுணையாக உள்ளது.

## அமைவிடம்
மத்தியதரைக் கடற்கரை ஒட்டியுள்ள *கலிலீ* பகுதியிலிருந்து, ஐந்து கிலோ மீட்டர் தொலைவில், **அக்சிவ்**   என்ற சிதிலமடைந்த பகுதியில், இம்மிகசிறிய நாடு அமைந்துள்ளது.

## வரலாறு
*யுதேய நாட்டின்* ஒன்பது நகரங்களில் ஒன்றாக அக்சிவ் நகரம் இருந்ததாக *ஜோசுவாவின்* நூலில் குறிப்பிடப்பட்டுள்ளது. சிலுவைப் போரின் போது இந்நகரம் ஒரு கிறித்தவா மாவீரனுக்கு பரிசாக அளிக்கப்பட்டது. மம்லுக் (Mamluk) காலத்தில், அவரது படைத் தலைவர், இந்நகரைக் கைப்பற்றி, *அல்-ஜிப்* எனும் மீன் பிடிக்கும் நகராக மாற்றி அமைத்தார். 1948ஆம் ஆண்டில் நடந்த இஸ்ரேல்-அரபுப் போரின் போது, இந்நகர மக்கள் அக்சிவ் நகரை விட்டு வெளியேறினர்.

1952ஆம் ஆண்டில் இரான் நாட்டின் புகழ்பெற்ற மாலுமி *இலி அவிவி* என்பவர், அக்சிவ் பகுதியில் ஒரு கட்டிடத்தில் குடியேறினார்.
1961ஆம் ஆண்டில் இஸ்ரேல் அரசால், அக்சிவ் பகுதியின், ஒரு பகுதியை பிரான்சு நாட்டின் நிறுவனத்திற்கு ஐம்பது ஆண்டு கால குத்கைக்கு விடப்பட்டது.

1970ஆம் ஆண்டில் இஸ்ரேல் படையினர், *இலி அவிவி* தங்கியிருந்த *அக்சிவ்* பகுதியில் இருந்த கட்டிடங்களை தகர்த்தெறிந்தனர். இதனை கண்டித்து, எலி அவிவி, அக்சிவ்லாந்து என்ற பெயரில் புதிய நாட்டை உருவாக்கினார். புதிய நாட்டில் கடற்கரை உணவு விடுதிகள், அருங்காட்சியகங்கள் அமைத்தார். பின்னர் இம்மிகச் சிறிய நாடு, உலகின் கலைஞர்கள் மற்றும் எழுத்தாளர்களுக்கு கலாச்சார சுற்றுலா மையமாக மாறியது.

*அக்சிவ்லாந்து* நிறுவப்பட்டதைத் தொடர்ந்து எலி அவிவி இஸ்ரேல் படையினரால் கைது செய்யப்பட்டார். பின் நீதிமன்றத்தால் பத்து நாட்கள் கழித்து விடுவிக்கப்பட்டார். பின்னர் எலி அவிவி, இஸ்ரேல் நீதிமன்றத்தில், இஸ்ரேல் அரசிற்கு எதிராக வழக்கு தொடர்ந்தார். நீதிமன்ற தீர்ப்பின்படி, இலி அவிவிக்கு அக்சிவ்லாந்து பகுதி 99 ஆண்டு கால குத்தகைக்கு விடப்பட்டது. ஆனால் அக்சிவ்லாந்து நாட்டின் சட்டபூர்மான இருப்புத் தன்மையை (இறையாண்மையை) இஸ்ரேல் அங்கீகரிக்கவில்லை.

1971இல் தனக்குத் தானே விடுதலையை அறிவித்துக் கொண்ட அக்சிவ்லாந்து நாடு தனக்கென அரசியலமைப்புச் சட்டம், நாட்டுப்பண், மற்றும் தேசியக் கொடி  கொண்டுள்ளது. மேலும் கடவுச் சீட்டுகளும் வழங்குகிறது. சென்ற 40 வருடமாக காலமாக *இலி அவிவி* நாட்டின் அதிபராக உள்ளார்.

## மேற்கோள்கள்

## வெளி இணைப்புகள்
*இஸ்ரேலுக்குள்ளும் ஒரு தனி நாடு – காணொளி

பகுப்பு:நுண் நாடுகள்
கொம்பன்

***கொம்பன்***  2015ஆவது ஆண்டில் வெளியான ஒரு தமிழ்த் திரைப்படமாகும். கார்த்தி நடித்த இத்திரைப்படத்தை எம். முத்தையா இயக்கியிருந்தார். இப்படத்தில் லட்சுமி மேனன், ராஜ்கிரண் ஆகியோரும் முக்கிய கதாபாத்திரங்களில் நடித்திருந்தனர். ஜி. வி. பிரகாஷ் குமார் இசையமைத்திருந்தார். இப்படத்துக்கு மத்திய தணிக்கை வாரியம் U/A சான்றிதழ் வழங்கியது. இத்திரைப்படத்தின் வெளியீடு ஏப்ரல் 1, 2015 என அறிவிக்கப்பட்டு நீதிமன்ற வழக்கின் காரணமாக ஒத்திவைக்கப்பட்டது.

## நடிகர்கள்
* கார்த்தி - கொம்பையா பாண்டியன் - (ஆப்பனாட்டுக் கொம்பன்)
* லட்சுமி மேனன் - பழனி
* ராஜ்கிரண் - முத்தையா
* சூப்பர் சுப்பராயன்
* ஐ. எம். விஜயன்
* கோவை சரளா
* கருணாஸ்
* தம்பி ராமையா
* கு. ஞானசம்பந்தன்
* சாய் தீனா கொம்பக்கலை

## ஒலிப்பதிவு

இத்திரைப்படத்திற்கு ஜி. வி. பிரகாஷ் குமார் இசையமைத்துள்ளார். இப்படம் ஜி. வி. பிரகாஷ் குமார் நடிகர் கார்த்தியுடன் இணையும் மூன்றாவது திரைப்படமாகும். இதற்கு முன்னர், ஆயிரத்தில் ஒருவன் (2010) மற்றும் சகுனி (2012) திரைப்படங்களில் இருவரும் இணைந்திருந்தனர். சிரேயா கோசல் இப்படத்தில் ஒரு பாடலைப் பாடியுள்ளார்... இப்படத்தின் பாடல்களை ரா. தனிக்கொடி, மற்றும் மகாலிங்கம் ஆகியோர் எழுதியுள்ளனர்.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கார்த்திக் சிவகுமார் நடித்துள்ள திரைப்படங்கள்
பகுப்பு:லட்சுமி மேனன் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
ஸ்பை

**ஸ்பை** () இது 2015ஆம் ஆண்டில் திரைக்கு வந்த அமெரிக்க நாட்டு அதிரடி நகைச்சுவைத் திரைப்படம் ஆகும். இந்தத் திரைப்படத்தை பவுல் பியக் என்பவர் இயக்க, பவுல் பியக், ஜெஸ்ஸி ஹென்டர்சன், பீட்டர் சேரனின் மற்றும் ஜென்னோ டொப்பிங் தயாரித்துள்ளர்கள்.

இந்தத் திரைப்படத்தில் மெலிசா மெக்கார்த்தி, ஜேசன் ஸ்டேதம், ரோஸ் பைரன், மிராண்டா ஹார்ட், பாபி கன்னவளே, அல்லிசன் ஜனனி, ஜூட் லா, 50 சென்ட், மோரேனா பாக்கரின், நியா லாங், நர்கீஸ் பக்ரி, சேக் வூட்ஸ், ஜெசிகா சாப்பின், விளாதிமிர் பூட்டின் உள்ளிட்ட பலர் நடித்துள்ளனர். இந்தத் திரைப்படம் ஜூன் 5ஆம் திகதி வெளியானது. இந்தத் திரைப்படத்தை 20ஆம் சென்சுரி பாக்ஸ் என்ற நிறுவனம் வினியோகம் செய்ததது.

## நடிகர்கள்
* மெலிசா மெக்கார்த்தி
* ஜேசன் ஸ்டேதம்
* ரோஸ் பைரன்
* மிராண்டா ஹார்ட்
* பாபி கன்னவளே
* அல்லிசன் ஜனனி
* ஜூட் லா
* 50 சென்ட்
* மோரேனா பாக்கரின்
* நியா லாங்
* நர்கீஸ் பக்ரி
* சேக் வூட்ஸ்
* ஜெசிகா சாப்பின்
* விளாதிமிர் பூட்டின்

## வெளியீடு
இந்தத் திரைப்படம் ஜூன் 5ஆம் திகதி வெளியானது. இந்தத் திரைப்படத்தை 20ஆம் சென்சுரி பாக்ஸ் என்ற நிறுவனம் வினியோகம் செய்ததது.

## மேற்கோள்கள்

## வெளி இணைப்புகள்
*
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:ஆங்கிலத் திரைப்படங்கள்
வால்ட் டிஸ்னி ஸ்டுடியோஸ் மோஷன் பிக்சர்ஸ்

**வால்ட் டிஸ்னி ஸ்டுடியோஸ் மோஷன் பிக்சர்ஸ் ** திரைப்படங்களை வினியோகம் செய்யும் நிறுவனம் ஆகும். இதன் தலைமையகம் கலிபோர்னியா வில் அமைந்துள்ளது. இது வால்ட் டிஸ்னி கம்பனிக்கு சொந்தமான நிறுவனம் ஆகும்.

## மேற்கோள்கள்

## வெளி இணைப்புகள்
* Walt Disney Studios Motion Pictures 

பகுப்பு:1953 நிறுவனங்கள்
பகுப்பு:த வால்ட் டிஸ்னி ஸ்டுடியோஸ்
பகுப்பு:அமெரிக்க திரைப்பட விநியோகஸ்தர்கள்
பகுப்பு:அமெரிக்கத் திரைப்படத் தயாரிப்பு நிறுவனங்கள்
பகுப்பு:அமெரிக்க பொழுதுபோக்கு நிறுவனங்கள்
கிவ்வினெத் பேல்ட்ரோ

**கிவ்வினெத் கேட் பேல்ட்ரோ** (*Gwyneth Kate Paltrow*, பிறப்பு: செப்டம்பர் 27, 1972) என்பவர் ஒரு அமெரிக்க நடிகை, பாடகர், மற்றும் உணவு பற்றிய எழுத்தாளர் ஆவார். இவர் 1999 இல் சிறந்த நடிகைக்கான ஆஸ்கார் விருது பெற்றார். இவர் உளவியல் சாகசத் திரைப்படமான செவன் (1995) போன்றவற்றின் மூலம் கவனத்தை ஈர்த்தார்.

## உசாத்துணை

## வெளி இணைப்புகள்
* ஐ.எம்.டி.பி இணையத்தளம்

பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
த டிரான்ஸ்போட்டர் ரிபியூல்ட்

**த டிரான்ஸ்போட்டர் ரிபியூல்ட்** () இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்தத் திரைப்படத்தை *காமிலே டேலம்றே* என்பவர் இயக்க, லுக் பெசோன் மற்றும் மார்க் காவோ தயாரித்துள்ளார்கள். இந்தத் திரைப்படம் செப்டம்பர் 4, 2015 இல் அமெரிக்காவில் வெளியானது

## வெளி இணைப்புகள்
* 

பகுப்பு:2015 ஆங்கிலத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரெஞ்சுத் திரைப்படங்கள்
பகுப்பு:சீனத் திரைப்படங்கள்
இன்சைட் அவுட்

**இன்சைட் அவுட்** (*Inside Out*) 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவைத் திரைப்படம் ஆகும். இந்தத் திரைப்படத்தை பீட் டாக்டர் என்பவர் இயக்க, ஜோனாஸ் ரிவேரா தயாரித்துள்ளார்.

இந்த திரைப்படத்திற்கு பிலிஸ் ஸ்மித், பில் ஹாடெர், லீவிஸ் பிளாக், மிண்டி காலிங், டியானே லானே உள்ளிட்ட பலர் குரல் கொடுத்துள்ளார்கள். இந்தத் திரைப்படம் ஜூன் 19ஆம் திகதி வெளியானது. இந்தத் திரைப்படத்தை வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் வினியோகம் செய்ததது.

## மேற்கோள்கள்

## வெளி இணைப்புகள்
* Official website at Disney
* Official website  at Pixar
* 
* 
* 
* 
* 

பகுப்பு:2015 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:இயக்கமூட்டப்பெற்ற திரைப்படங்கள்
பகுப்பு:வால்ட் டிஸ்னி பிக்சர்ஸ் திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:முப்பரிமாணத் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:சிறந்த அசைவூட்டத் திரைப்படத்திற்கான அகாதமி விருதை வென்ற படங்கள்
ஜோன்சன் சார்ல்சு

**ஜோன்சன் சார்ல்சு** (*Johnson Charles*, பிறப்பு: 14 சனவரி 1989) செயிண்ட் லூசியா தீவைச் சேர்ந்த துடுப்பாட்டக் கார. இவர் மேற்கிந்தியத் தீவுகள் அணிக்காக விளையாடுபவர். குச்சக் காப்பாளர், மற்றும் மட்டையாளராக விளையாடும் இவர், த்னது முதலாவது ஒருநாள் போட்டியை ஆத்திரேலிய அணிக்கு எதிராக 2012 மார்ச்சில் விளயாடினார். 2011 செப்டம்பரில் தனது முதலாவது இ20 பன்னாட்டுப் போட்டியை இங்கிலாந்துக்கு எதிராக விளையாடினார். செயிண்ட் லூசியாவில் இருந்து மேற்கிந்திய அணியில் விளையாடும் இரண்டாவது வீரர் இவராவார் (முதலாமவர் டாரென் சமி).

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:மேற்கிந்தியத் தீவுகளின் துடுப்பாட்டக்காரர்கள்
பகுப்பு:செயிண்ட் லூசியா விளையாட்டு வீரர்கள்
திருமண வன்கலவி

**திருமண வன்கலவி** (*Marital rape*)  அல்லது **துணையால் வன்கலவி** மற்றும் **மணவாழ்வு வன்கலவி**  ஒப்புமை இல்லா பாலுறவு (அதாவது, வன்கலவி) ஆகும்; இதில் குற்றமிழைப்பவர் பாதிக்கப்பட்டவரின் வாழ்க்கைத்துணை ஆவார்.  இது குடும்ப வன்முறையின் கூட்டாளி வன்கலவி மற்றும் தவறான பாலுறவு  ஆகும்.

ஒருகாலத்தில் பரவலாக சமூகத்தாலும் சட்டத்தாலும்  மன்னிக்கப்பட்ட அல்லது புறக்கணிக்கப்பட்ட திருமண வன்கலவி தற்போது உலகின் பல சமூகங்களிலும்  ஏற்றுக்கொள்ளப்படுவதில்லை. பன்னாட்டு மாநாடுகள் இச்செய்கையை கண்டித்தும் குற்றப்படுத்தியும் வருகின்றன. இருபதாம் நூற்றாண்டின் பிற்பகுதியில் திருமணத்தினுள்ளும்  குடும்பத்தினுள்ளும் பாலுறவு, வீட்டுக்குள்ளான வன்முறை குறித்தும் பொதுவாக பெண்களுக்கு எதிரான வன்முறை குறித்தும் பன்னாட்டு கவனம் திரும்பியுள்ளது.  இருப்பினும் இன்னும் பல நாடுகளில் திருமண வன்முறை சட்டத்திற்கு உட்படாமலோ சட்டப்புறம்பாக இருந்தும் சகித்துக் கொள்ளப்படுவதாகவோ உள்ளது; இதற்கு எதிரான சட்டங்கள் மிக அரிதாகவே செயற்படுத்தப்படுகின்றன.

திருமண வன்முறையை குற்றமாக்கவோ தண்டிக்கவோ உள்ள தயக்கம் மரபார்ந்த திருமண நோக்கினால் எழுகின்றது; ஆண்களுடன் ஒப்பிடுகையில் பெண்ணிற்கு பாலுறவில் விருப்பமில்லை (அல்லது குறைந்த விருப்பமே உள்ளது),  கணவனுக்கு மனைவியுடன் உடலுறவு கொள்ள அதிகாரமுள்ளது, மனைவி கணவனுக்கு பாலுறவின் அனைத்துக் கூறுகளிலும் அடங்கியவளாக இருத்தல் வேண்டும் என்னும் கருத்தியல் வளர்க்கப்பட்டுள்ளது.  இந்த கருத்தாக்கம் உலகின் பல பகுதிகளிலும் பரவலாக உள்ளது. திருமணம் மற்றும் மாந்த பாலுணர்வியல் குறித்த இக்கருத்துக்கள் 1960களிலும் 70 களிலும் பல மேற்கத்திய நாடுகளில்  கேள்விக்குட்படுத்தப்பட்டன.  குறிப்பாக பெண்ணியத்தின் இரண்டாம் அலை பெண் தன்னுடம்பைக் குறித்த அனைத்திலும் தன்னாட்சி உரிமை (அதாவது கட்டுப்பாடு) பெறுவதையும் திருமண வன்கலவிக்கு விலக்களிப்பதை நீக்கவும் முன்னிறுத்தியது. கிழக்கு ஐரோப்பா, எசுக்காண்டினாவியாவின் பல நாடுகள்  1970க்கு முன்னர் திருமண வன்கலவியை குற்றமாக்கின; பின்தங்கிய மற்ற மேற்கத்திய நாடுகள் 1980களிலும் 90களிலும் செயற்படுத்தின.  பெரும்பாலான வளர்ந்துவரும் நாடுகள் 1990களிலும் 2000களிலும் குற்றமாக சட்டமாக்கின.  சில நாடுகளில்  பொது வன்கலவி  சட்டத்தின் கீழும் சில நாடுகளில் தாக்குதல் சட்டத்தின் கீழும் இது குற்றமாக்கப்பட்டுள்ளது.

thumb|center|550px|

## வெளி இணைப்புகள்
* For a brief overview view of partner rape, see STAR Library – Marital Rape 
* Minnesota Advocates for Human Rights, Marital and Intimate Partner Sexual Assault, *Stop Violence Against Women*.
* Aphrodite Wounded: Partner Rape Facts, Survivor Support and Educational Resources
* Real Rape, Real Pain: Help for Women Sexually Assaulted by Male Partners Patricia L. Easteal, Louise McOrmond-Plummer
* http://www.whealth.com.au/work_raped_by_partner.html  Raped by a Partner Research Report 2008 and http://www.whealth.com.au/work_partner_rape.html  Partner Rape Educational DVD 2009 produced by Women's Health Goulburn North East.
* Analytical study of the results of the Fourth Round of Monitoring the Implementation of Recommendation Rec(2002)5 on the Protection of Women against Violence in Council of Europe member states (results for 2013)

பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:பெண்களுக்கு எதிரான வன்முறை